ജവാന് കുപ്പികളിലാക്കി വ്യാജ മദ്യ വില്പന കോഴിക്കോട് ഒരു ബാര് പൂട്ടി, വ്യാപക പരിശോധന കോഴിക്കോട് തുഷാര ബാറില് നിന്ന് വ്യാജ മദ്യം പിടിച്ചെടുത്ത പശ്ചാത്തലത്തില് ജില്ലയിലെ മുഴുവന് ബാറുകളിലും ഗോഡൗണുകളിലും പരിശോധന നടത്തുമെന്ന് എക്സൈസ് ഡെപ്യൂട്ടി കമ്മീഷണര്. ആയിരം ലിറ്ററിലധികം വ്യാജമദ്യം പിടികൂടിയ തുഷാര ബാര് എക്സൈസ് പൂട്ടി. ബാര് മാനേജര് സജിത്ത്, ഓപ്പറേഷന് മാനേജര് സുരേന്ദ്രന് എന്നിവരെ എക്സൈസ് സംഘം കസ്റ്റഡിയിലെടുത്തു എക്സൈസ് അസിസ്റ്റന്റ് കമ്മീഷണര്ക്ക് ലഭിച്ച രഹസ്യ വിവരത്തിന്റെ അടിസ്ഥാനത്തില് നടത്തിയ പരിശോധനയിലാണ് ബാറില് നിന്ന് വ്യാജ മദ്യം പിടിച്ചെടുത്തത്. മറ്റൊരു പ്രതിയായ ജെറി മാത്യു ഒളിവിലാണ്. വിതരണം ചെയ്യാന് കൊണ്ടുവന്നതില് കുറച്ച് മദ്യം മാത്രമാണ് വിറ്റത് എന്നാണ് പ്രതികളുടെ മൊഴി. എക്സൈസ് ഈ മൊഴി വിശ്വാസത്തിലെടുത്തിട്ടില്ല. പ്രധാന ഗോഡൗണിന് പകരം ലൈസന്സില്ലാത്ത മറ്റൊരു ഗോഡൗണിലാണ് വ്യാജ മദ്യം സൂക്ഷിച്ചിരുന്നത്. വലിയ പ്ലാസ്റ്റിക് കന്നാസുകളില് സൂക്ഷിച്ച നിലയിലായിരുന്നു മദ്യം. ജവാന് പോലുളള വില കുറഞ്ഞ ബ്രാന്റുകളുടെ കുപ്പിയിലാക്കിയായിരുന്നു മദ്യ വില്പന. ബാര് മാനേജര് സജിത്തിന്റെ വ്യാജ മദ്യം എത്തിച്ചിരുന്നത്. സുഹൃത്തുക്കള് വഴിയാണ് വ്യാജ മദ്യം നിര്മ്മിക്കുന്ന സംഘത്തെ പരിചയപ്പെട്ടത് എന്ന് ഇയാള് എക്സൈസിന് മൊഴി നല്കി. കോടഞ്ചേരി സ്വദേശി റോസ്ലിന് മാത്യുവിന്റെ പേരിലാണ് തുഷാര ബാറിന്റെ ലൈസന്സ്. എന്നാല് വ്യാജ മദ്യവില്പന റോസ്ലിന്റെ അറിവോടെ അല്ലെന്ന് എക്സൈസ് വ്യക്തമാക്കി.